stanford-oval/wikipedia huggingface dataset:
תחבורה בקנדה
הערות שוליים

↑  The World Factbook — Central Intelligence Agency, www.cia.gov (באנגלית)
↑  statcan canada, canadian Vehicle
Survey: Annual
↑  U of R Press, esask.uregina.ca
↑  Wayback Machine, ‏2008-04-09
↑  The page has moved | La page a été déménagée, www.tc.gc.ca (באנגלית)
↑  The page has moved | La page a été déménagée, www.tc.gc.ca (באנגלית)
↑  The page has moved | La page a été déménagée, www.tc.gc.ca (באנגלית)
↑  http://www.gtaa.com, www.gtaa.com
↑  Passengers | YVR, YVR (באנגלית)
↑  Montréal-Trudeau, Aéroport. "Aéroports de Montréal: International Pierre-Elliott-Trudeau et Mirabel" (בצרפתית). נבדק ב-2018-08-01.
↑  Calgary International Airport, www.yyc.com (באנגלית)
↑  Wayback Machine, ‏2011-07-11
↑  YOW, YOW (באנגלית)
↑  Halifax Stanfield International Airport -, www.hiaa.ca (באנגלית)
↑  Winnipeg Airports Authority, Publications & Stats | Winnipeg James Armstrong Richardson International Airport, www.waa.ca (באנגלית)
↑  Victoria International Airport (YYJ) - Victoria, British Columbia, Canada, www.victoriaairport.com (באנגלית)
1 2 3 4 5 6 7  Railways 101, www.railcan.ca (באנגלית)
↑  The 10 Busiest Railway Stations In North America, WorldAtlas, ‏2019-10-21 (באנגלית אמריקאית)
↑  Vancouver: Canada’s busiest port, ‏2011-07-06
↑  Domestic and international cargo, tonnage loaded and unloaded by water transport, by province and territory, ‏2008-03-29
↑  Small Vessel Monitoring & Inspection Program - Small Vessels, ‏2007-09-13
↑  The page has moved | La page a été déménagée, www.tc.gc.ca (באנגלית)
↑  The page has moved | La page a été déménagée, www.tc.gc.ca (באנגלית)
↑  Marine Acts and Regulations, ‏2008-01-15
↑  Wayback Machine, ‏2008-12-19
כביש טרנס-קנדה בקולומביה הבריטית
נמל התעופה הבינלאומי טורונטו פירסון
נמל התעופה הבינלאומי ונקובר
רכבת משא במעבר רוג'רס
נמל ונקובר, הנמל הגדול ביותר בקנדה
תחבורה בת קיימא

גישת "תחבורה בת קיימא" מעודדת סימון נתיבים מיוחדים לאופניים בשטחי הערים
תחבורה בת קיימא או תחבורה מקיימת היא תפיסה אשר בבסיסה עומד הרצון לצמצם את השימוש ברכב פרטי ולקדם מערך של פתרונות שונים הכוללים שילוב של תחבורה ציבורית, תחבורה שיתופית, תחבורה לא ממונעת והליכה רגלית. מערך תחבורה זה אמור לאפשר הגעה יעילה ממקום למקום, בצד שמירה על איכות הסביבה ובריאות הציבור. לנושא יש השלכות על תכנון של תשתיות והתאמה של מרחבים עירוניים קיימים.
הגישה מתבססת על ההנחות כי נסיעה במכונית פרטית גורמת לנזק סביבתי העולה על נזקיה של התחבורה הציבורית (ביחס למספר המשתמשים), וכי שטחי השירות והתשתית הנדרשים לבסס מערך תחבורה של כלי רכב פרטיים ממצה עצמו תוך תקופה קצרה, אינו מעשי לאורך זמן, ועלול לפגוע ביעילותם של אמצעי התחבורה האחרים.
אמצעי תחבורה בני קיימא

גישת התחבורה בת קיימא מתאפיינת בשימוש באמצעי תחבורה שעל פי התאוריה אינם גורמים למפגעים סביבתיים, ולבזבוז משאבים.
אמצעי תחבורה בני קיימא > כבישי אופניים

בשנים האחרונות הולך ותופס תאוצה הרעיון להקים מערכת תחבורה בר-קיימא שתכלול מערכת אוטוסטרדות של שבילי אופניים שתכלול גשרים ומחלפים במקביל למערכת התחבורה הרגילה.[דרוש מקור]
אמצעי תחבורה בני קיימא > אמצעי תחבורה שאינם נחשבים בני קיימא

המכונית הפרטית נחשבת לכלי תחבורה שאינו בר קיימא והתחבורה בת הקיימא ממליצה על הגבלת השימוש בה, כיוון שהיא משרתת מספר נמוך יחסית של נוסעים, תופסת מרחב גדול באופן יחסי לכמות המשתמשים בה, צורכת דלק מזהם, ויוצרת את תופעת עומסי התנועה.
גם משאיות נחשבות במידה מסוימת כאמצעי תחבורה שאינו בר קיימא, כיוון שהן דורשות את ייקור תשתית הכבישים ויוצרות זיהום אוויר בדומה לרכבים הפרטיים. על פי התחבורה בת הקיימא ניתן לצמצם את השימוש במשאיות, באמצעות פיתוח תשתית מתאימה לרכבות משא.
תכנון תחבורה בת קיימא

ניתן לחלק את גישת התכנון הנובעת מהתאוריה של התחבורה בת הקיימא לשני תחומים.
תכנון המשנה את המרחב העירוני הקיים.
תכנון מחדש של אזור עירוני על פי תאוריית התחבורה בת הקיימא.
תכנון תחבורה בת קיימא > שינוי המרחב העירוני הקיים

על מנת להתאים מרחב עירוני קיים לתחבורה בת קיימא, יש להבטיח זמינות של אמצעי תחבורה בני קיימא בכל המרחב המתוכנן. לשם כך ניתן להשתמש בתנאי התעבורה הקיימים. לדוגמה, מדרכות ומעברי חצייה, הם הנתיבים המקובלים לתנועת הולכי רגל וממילא קיימים ברוב הערים.

במידה ותשתית לתחבורה בת קיימא, אינה קיימת במרחב העירוני, ניתן, על פי התאוריה להקים תשתית כזו גם על חשבון תשתית קיימת שאינה בת קיימא, כלומר תשתית המיועדת לתעבורת כלי רכב פרטיים.
תכנון תחבורה בת קיימא > תכנון חדש של המרחב העירוני

אם מתכננים אזור עירוני על פי כללי התחבורה בת הקיימא, יש להקפיד על הקצאת שטחים לתחבורה ציבורית מכל הסוגים, כלומר, אוטובוסים, רכבות ורכבות תחתיות. את מרכזי המסחר והתעסוקה יש לתכנן בצמוד לתחנות תחבורה ציבורית. כמו כן, יש לוודא קיומן של דרכים לאופניים ולהולכי רגל.
עקרונות נוספים לתחבורה בת קיימא > ריכוז האוכלוסייה

חלק מהתומכים בתאוריה של התחבורה בת הקיימא, תומכים גם בריכוזי אוכלוסין צפופים ובקיומן של ערים גדולות ובניה רוויה למגורים כיוון שבתנאים כאלו תחבורה ציבורית כדאית כלכלית, ותחבורה לא ממונעת כמו רכיבה על אופניים יכולה להיות יעילה. אזור בעל אוכלוסייה דלילה ובניה פרטית נמוכה ומרווחת, הופך את התחבורה הציבורית ללא כלכלית ולכן קיומו נוגד את התאוריה של התחבורה בת הקיימא.
ביקורת על התחבורה בת הקיימא

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. (3 באוגוסט 2022)
התאוריה של תחבורה בת קיימא לוקה בחוסרים רבים, לדוגמה: ניתן לטעון כי היא לא לוקחת בחשבון גורמים משמעותיים בנושאי תחבורה, גאוגרפיה, דמוגרפיה, אקולוגיה וכלכלה, שאם היו נלקחים בחשבון, היו הופכים את התאוריה למופרכת ולא רלוונטית.
בין הגורמים שאינם נלקחים בחשבון בתאוריה של תחבורה בת קיימא ניתן למנות:
הקמת תשתיות לתחבורה מסילתית יקרה ומזהמת עשרות מונים מהקמת תשתיות תחבורה לרכב פרטי.
גידול מוכח של תחלואה ופשיעה כתוצאה מגידול בצפיפות האוכלוסין.
בנייה רוויה דורשת טכנולוגיות בנייה מזהמות ויקרות, בניגוד לבנייה נמוכה ומפוזרת.
עבודות פיתוח בסביבה עירונית גורמות למניעת אגירת מי גשם ולהמלחת מי התהום באזורי החופים.
שמירה על רמת החיים דורשת שינוע של מוצרים ואביזרים שאינו יכול להתבצע בתחבורה ציבורית.
העמסה חוזרת של שכבות הסלע העליון, כתוצאה מבנייה צפופה, מחזקות את ההשפעות של ירידת מפלס מי התהום, שגם היא תוצאה של בנייה צפופה וביחד גורמות להרס שכבות סלע ולשקיעת השטח הבנוי, כולל מבנים וכבישים.
בנוסף, נטען כי התאוריה אינה מציעה פתרונות מעשיים, לא לשינוע פרטי ולא לשינוע מסחרי, אלא היא גישה אופנתית פוליטית שנועדה לנגח את אורח החיים האמריקאי.
ראו גם

תחבורה היום ומחר
תחבורה בדרך שלנו
15 דקות
התנועה לחופש ממכוניות
פליטת פחמן לנוסע
תנועת גוראן

| --- | --- |

 מדינה:  עיראק עיראק כורדיסטן כורדיסטן העיראקית
 מייסד:  נושירוואן מוסטפא
 מנהיגים:  עומר סעיד עלי
 תקופת הפעילות:  2009–הווה (כ־15 שנים)
 אידאולוגיות:  לאומיות כורדית  רפורמה  חילוניות  סוציאליזם
 מטה:  סולימאניה, כורדיסטן העיראקית
 מיקום במפה הפוליטית:  מרכז (פוליטיקה) 
 https://gorran.net/en
 
תנועת גוֹרָאן (בכורדית: بزووتنەوەی گۆڕان / Bizûtinewey‌ Gorran; תעתיק: בְּזוּטִינֶווֶאִי גוֹרָאן; פירוש בעברית: תנועת השינוי) היא מפלגה פוליטית כורדית הפועלת מאז שנת 2009 בפרלמנט של חבל כורדיסטן העיראקית. המפלגה נוסדה בהנהגתו של נושירוואן מוסטפא, פוליטיקאי כורדי מרכזי וותיק, והייתה המפלגה המשמעותית הראשונה מבחינה אלקטורלית שהביעה התנגדות לשלטון שתי המפלגות המרכזיות בחבל. כבר מהקמתה הפכה תנועת גוראן לאחת המפלגות הפוליטיות החשובות באזור כורדיסטן העיראקית ומילאה תפקיד מרכזי בעיצוב הזירה הפוליטית הכורדית. המפלגה שואפת לחולל שינוי באזור באמצעות דרישות לשיפור הממשל, ביטול שחיתות וקידום זכויות אדם. המפלגה נשענת על בסיס תמיכה ציבורי רחב של האוכלוסייה המקומית בחבל הכורדי והיא זוכה לתמיכה בלתי מבוטלת הן בבחירות לפרלמנט הכורדי והן בבחירות לפרלמנט העיראקי בבגדאד. תנועת גוראן מתמודדת עם אתגרים גדולים בשאיפה להשיג את יעדיה הפוליטיים. היא מתמודדת עם מתיחות עם שתי המפלגות המרכזיות באזור וסובלת מאתגרים ביטחוניים ומדיניים המעכבים את התקדמותה..
רקע היסטורי

תנועת גוראן נוסדה בשנת 2009 על-ידי נושירוואן מוסטפא, מפקד בכיר לשעבר בפשמרגה ופוליטיקאי כורדי בולט. מוסטפא, צמח כפוליטיקאי בשורות האיחוד הפטריוטי של כורדיסטן והיה מקורב מאוד למקימה ולמנהיגה המרכזי, ג'לאל טאלבאני, מילא משך השנים תפקיד מרכזי בחיזוק אחדות המפלגה ובהגברת התמיכה הבינלאומית בעניין הכורדי. הוא התבלט ביכולות המנהיגות והארגוניות שלו, ומילא מספר תפקידים במפלגה, ביניהם דובר המפלגה. מוסטפא גם הוביל מאמצים להגביר את ההבנה והאיחוד בין הפלגים הכורדיים השונים בתוך המפלגה, מה שתרם לחיזוק האחדות הכורדית ולחיזוק מעמדה של המפלגה באזור.
למרות שנים של חברות ב-PUK והיותו אחד ממנהיגיה הבולטים, לאחר הפלישה האמריקאית לעיראק והפיכתה של האוטונומיה הכורדית בצפון לרשמית, הפך מוסטפא לאחד הדוברים הנחרצים ביותר בשורות ה-PUK נגד המערכת הפוליטית בחבל הכורדי וביקר בחריפות את רמות השחיתות הגבוהות, את הפגיעה בטוהר המידות ובמנהל התקין ואת הנפוטיזם שאפיין את שתי המפלגות הגדולות בחבל, האיחוד הפטריוטי של כורדיסטן (PUK) והמפלגה הדמוקרטית הכורדיסטנית (KDP), המזוהות עם שבט טאלבאני מסולימאניה ועם שבט בארזאני (אנ') מבַּארְזָאן (אנ'). בשנת 2009 הכריז מוסטפא כי אינו יכול להמשיך בדרכו ב-PUK, שהיא חלק מהמערכת הפוליטית הישנה והמסואבת שאותה הוא מבקר בנחרצות, וכי למען פעולה למען שינוי הוא מקים תנועת אופוזיציה חדשה לשלטון המפלגות השבטיות-משפחתיות הישנות, תנועת גוראן, שתיאבק מתוך הפרלמטי הכורדי לרפורמה פוליטית על בסיס עקרונות המנהל התקין ונקיון הכפיים, תפעל למען רווחת אזרחי החבל הכורדי ולמען זכויות אדם ותילחם בשחיתות ובנפוטיזם.
תפקידה של המפלגה בפוליטיקה הכורדית

עקרונות היסוד של תנועת גוראן והחזון הפוליטי שלה שעיקרו ברפורמה במערכת הפוליטית המסואבת בחבל הכורדים וקריאה למלחמה בשחיתות, קנו לתנועה תומכים רבים בחבל הכורדי. בבחירות הפרלמנטריות הראשונות בחבל הכורדי שבהן התמודדה התנועה, בשנת 2009, היא זכתה להישג מרשים של 25 מושבים בפרלמנט מתוך סך 111 המושבים והפכה לסיעה השנייה בגודלה בפרלמנט של החבל, אחרי "הרשימה הכורדיסטנית" שאיחדה את שתי המפלגות הגדולות. התנועה שימרה את כוחה היחסי גם בבחירות הבאות, בשנת 2013, שבהם סכתה ל-24 מושבים ובמקביל רצה כרשימה עצמאית גם בבחירות הפרלמנטריות הכלליות בשנת 2014 ובהם זכתה ב-9 מושבים מתוך סך 328 המושבים.
הישגיה המרשימים של התנועה בבחירות חיזקו את התנועה והרחיבו את מעגל תומכיה. לראשונה, מפלגת אופוזיציה לשלטון המפלגות הוותיקות הצליחה להפוך לכוח אלקטורלי משמעותי ולהוות אלטרנטיבה רעיונית וערכית לשלטון המשפחות הגדולות שניווטו את הפוליטיקה הכורדית משך עשורים ארוכים. הצלחתה של גוראן הביאה לשבירת הדומיננטיות הפוליטית של שתי המפלגות הכורדיות העיקריות והציבה את המפלגה, למגינת ליבם של נציגי המפלגות הגדולות, כשחקנית פעילה בפרלמנט הכורדי ובממשלת החבל. חבריה מילאו תפקידים חשובים בממשלה ובמושבים פרלמנטריים, ותרמו לגיבוש מדיניות וקבלת החלטות. מעל בימת הפרלמנט וסביב שולחן הממשלה קראו נציגי המפלגה לרפורמות במגזרים הממשלתיים והכלכליים וגינו פומבית את שחיתות של ראשי החבל. יש לציין שלמרות השגת כמה הצלחות פוליטיות, תנועת גוראן עדיין מתמודדת עם אתגרים גדולים בניסיונה להשיג את יעדיה הפוליטיים.
קידום רפורמות ומלחמה בשחיתות

תנועת גוראן היא אחת המפלגות הבולטות והיחידות שתמכו ברפורמות במגזרים הממשלתיים והכלכליים בחבל הכורדי, לשיפור תנאי החיים של אזרחי החבל ולמלחמה בשחיתות הממשלתית והציבורית. להלן כמה מהקווים העיקריים במצעה של תנועת גוראן העוסקים בשיפור השלטון ושיטת הממשל בחבל הכורדי, ברפורמות ובמאמצים למלחמה בשחיתות:
שיפור היעילות והשקיפות בביצועי סוכנויות ממשלתיות:  תנועת גוראן שואפת לשפר את היעילות והשקיפות של ביצועי סוכנויות ממשלתיות על-ידי מעורבות פעילה בתהליכי החקיקה, המימוש והאכיפה. תהליכים אלה יכולים לכלול פיתוח מדיניות חדשה לשיפור תשתיות עירוניות, חיזוק הממשל המקומי או יישום רפורמות כלכליות לשיפור היציבות הפיננסית במטרה למקסם את התועלת הציבורית כתוצאה מאותם מהלכים ממשלתיים. בדרך זו תורמת תנועת גוראן פועלת לשיפור מהלכי השלטון, ומבטיחה שההחלטות המתקבלות תהיינה גם שקופות ויעילות וגם תסבנה תועלת ציבורית משמעותית ומורגשת לציבור ותתרונה לרווחתו.
מאבק בשחיתות: תנועת גוראן פעלה מתוך הפרלמנט הכורדי למאבק בשחיתות ובנפוטיזם במגזרים הממשלתיים והכלכליים. הם סיפקו דוחות מפורטים ועדויות על חשד למקרי שחיתות וביקשו חקירה ואחריות. זה כולל מעקב אחר עסקאות חוזים ממשלתיים והבטחת ביצוען הוגן.
קידום זכויות אדם: תנועת גוראן ביקשה לקדם את זכויות האדם באזור. נציגיה הציעו הצעות חוק לשיפור תנאי הכליאה בחבל ולהבטחת זכויות האזרח ותמכו ביוזמות להגנה על חירויות הפרט ועל הרב-תרבותיות בחבל. התנועה דורשת להגן על זכויותיהם של מיעוטים דתיים ואתניים, לרבות מיעוטים מוסלמיים, נוצריים ויזידיים, ופועלת להבטחת זכויותיהם ולשמירה על מורשתם התרבותית. בנוסף, היא קוראת לקידום שוויון מלא בפני החוק חופש ביטוי ותקשורת מלא בחבל.
תמיכה במגזרים כלכליים: תנועת גוראן תרמה לתמיכה במגזרים כלכליים מרכזיים בחבל הכורדי, כדוגמת החקלאות והתעשייה. הם הציגו הצעות חוק שמטרתן לקדם השקעות ולייצר מקומות עבודה חדשים לאזרחי החבל. תמיכה מתמשכת זו תרמה לשיפור היציבות הכלכלית של החבל ותרמה לשיפור רמת החיים של אזרחיו.
ביקורת פרלמנטרית: חברי המפלגה השתמשו בתפקידם כדי לעקוב אחר ביצועי הממשלה ולדרוש ממנה לדווח בשקיפות על פעילויות ועל הוצאות תקציביות. הדבר הגביר את השקיפות של עבודת הממשלה ותרם לקידום יעדי הרפורמה.
האתגרים בניצבים בפני התנועה

על אף הצלחותיה, עומדים בפני תנועת גוראן אתגרים פוליטיים רבים: התנועה מצויה במתח קבוע ומובנה עם שתי המפלגות הכורדיות העיקריות, שאת פעילותן נציגיה מבקרים מיומה הראשון של המפלגה. מתח זה בא לידי ביטוי בהבדלים בסדר היום הפוליטי כמו גם בתחרות על פופולריות ותמיכה פוליטית בחבל הכורדי. על אף המתחים, שיתוף פעולה בין תנועת גוראן לבין שתי המפלגות הכורדיות הגדולות מתקיים מעת לעת בנושאים שבהם האינטרס משותף או בנושאים לאומיים המחייבים סולידריות פנים-כורדית ושבהם ברור כי על הכורדים לפעול כחזית משותפת מול הממשלה בבגדאד או מול ממשלות זרות במטרה להגשים מטרות לאומיות משותפות.
הערות שוליים

↑  סעיד אחמד, "השפעת מפלגת גוראן הכורדית על הדמוקרטיה באזור כורדיסטן בעיראק", מחקרים פוליטיים 10, 2015, עמ' 135–150 (בערבית)
↑  Mera Jasm Bakr, Gorran and the End of Populism in the Kurdistan Region of Iraq, Fikra Forum (an initiative of the Washington Institute for Near East Policy), ‏July 8, 2019 (באנגלית)
↑  מוסטפא נושירוואן, חזונה של המפלגה הכורדית גוראן לרפורמה פוליטית בחבל כורדיסטן העיראקית, בית ההוצאה האקדמית: פוליטיקה ושינוי במזרח התיכון, 2018, עמ' 75–90. (בערבית)
↑  כּרים חוסיין, מפלגת גוראן הכורדית ותפקידה בשינוי הסצנה הפוליטית באזור כורדיסטן בעיראק, 2020, עמ' 110–125. (בערבית)
| --- | --- |
בקרת זהויות :  GND: 1273094336  SUDOC: 267803362  VIAF: 158822751   WorldCat (עם VIAF): 158822751
1832 בארצות הברית

| 0 | 1 | 2 | 3 |
| --- | --- | --- | --- |
| «««  1831   1830  1829 |  דגל ארצות הברית | 1832  בארצות הברית |  »»»  1833   1834   1835 |
כל ערכי השנים בארצות הברית • אירועים בולטים בעולם ב-1832 פורטל ארצות הברית • לוח שנה של שנת 1832
1832 בארצות הברית הייתה השנה בה חגגה ארצות הברית 56 שנה מיום היווסדה.
הנהגה

הנשיא: אנדרו ג'קסון (המפלגה הדמוקרטית)
סגן הנשיא: ג'ון קלהון (המפלגה הדמוקרטית) עד 28 בדצמבר, התפקיד לא היה מאויש החל מ-28 בדצמבר
אירועים בולטים

פרק זה לוקה בחסר. אנא תרמו לוויקיפדיה ו.
9 בפברואר – ייסוד העיר ג'קסונוויל בפלורידה
6 באפריל – מתחילה מלחמת בלאק הוק בין כוחות הצבא של ארצות הברית לבין כוחות אינדיאנים במדינת אילינוי ובטריטוריית מישיגן.
יולי – אוגוסט - פורצת מגפת כולרה בניו יורק.
3 בדצמבר – הבחירות לנשיאות ארצות הברית 1832: אנדרו ג'קסון מנצח בבחירות לנשיאות ארצות הברית
28 בדצמבר – ג'ון קלהון מתפטר מתפקידו על רקע חילוקי דעות אידאולוגיים וקרע אישי עם הנשיא ג'קסון ובכך הופך לסגן הנשיא הראשון שמתפטר מתפקידו.
3 בדצמבר: הבחירות לנשיאות ארצות הברית 1832: אנדרו ג'קסון מנצח בבחירות לנשיאות ארצות הברית
נולדו

פרק זה לוקה בחסר. אנא תרמו לוויקיפדיה ו.
1 באוקטובר – קרוליין הריסון, אשתו של בנג'מין הריסון, נשיא ארצות הברית. (נפטרה ב-1892)
29 בנובמבר – לואיזה מיי אלקוט, סופרת אמריקאית ("נשים קטנות") (נפטרה ב-1888).
25 בדצמבר – תומאס אלפרד סמית', בריגדיר גנרל בצבא האיחוד בזמן מלחמת האזרחים האמריקאית. (נפטר ב-1865)
נפטרו

פרק זה לוקה בחסר. אנא תרמו לוויקיפדיה ו.
תקן דיווח כספי בינלאומי 1

תקן דיווח כספי בינלאומי 1: אימוץ לראשונה של תקני דיווח כספי בינלאומיים (באנגלית IFRS 1) הוא תקן דיווח כספי בינלאומי שהוצא על ידי המועצה הבינלאומית לתקינה בחשבונאות (IASB). הוא קובע דרישות לגבי הכנה והצגה של דוחות כספיים ודוחות כספיים ביניים על ידי ישויות המאמצות את תקני הדיווח הכספיים (באנגלית- IFRS-international Financial Reporting Standard) בפעם הראשונה, כדי להבטיח שהם מכילים מידע באיכות גבוהה.
תקן זה צוטט על ידי איגוד רואי החשבון המוסמכים (ACCA) כבעל "משמעות מעשית רבה" בתחומי שיפוט המאמצים את תקני ה-IFRS. התקן אושר על ידי הנציבות האירופית לשימוש באיחוד האירופי, כאשר שירותי הנציבות מצאו בשנת 2009 כי לגרסה העדכנית ביותר של התקן יש יתרונות שעולים על עלויות האימוץ.
סקירה כללית

התקן נועד להבטיח כי הדוחות הכספיים הראשונים של ישות לאחר אימוץ IFRS, ודוחות ביניים לתקופות חלקיות לפי IFRS, יהיו:
שקופים וניתנים להשוואה;
"נקודת התחלה מתאימה" לחשבונאות של הישות לפי IFRS;
יש יתרונות העולים על עלות ההכנה.
סקירה כללית > היקף

התקן חל על הדוחות הכספיים הראשונים לפי תקני דיווח כספי בינלאומיים ועל דוחות ביניים של ישות עבור חלקים מהתקופה המכוסה בדוחות הכספיים הראשונים שנערכים על ידי תקנים אלו.
התקן מגדיר את הדו"ח הכספי הראשון של ישות כדוחות הכספיים השנתיים הראשונים שבהם הישות מאמצת את תקני הדיווח הכספי הבינלאומיים (IFRS), על ידי הצהרה מפורשת ובלתי מסויגת באותם דוחות כספיים בדבר עמידה בתקנים אלו. מקרים ספציפיים כוללים דוחות כספיים של חברות שהדוחות הכספיים העדכניים ביותר שלהן הוכנו לפי דרישות לאומיות שאינן עולות בקנה אחד עם תקני IFRS או שלא הציגו דוחות כספיים בתקופות קודמות.
סקירה כללית > זיהוי ומדידה

בדוח הכספי הראשון, IFRS 1 מחייב ישויות להציג דוח יתרות פתיחה על המצב הכספי תוך שימוש במדיניות חשבונאית בהתאם לכל IFRS החל מסוף תקופת הדיווח הראשונה שבה יושמו תקני IFRS. עם זאת, אומדנים חשבונאיים במועד המעבר ל-IFRS צריכים להיות עקביים עם אומדנים שנעשו על ידי עקרונות חשבונאיים מקובלים (GAAP) שנעשה בהם שימוש בעבר.
יש להכיר בכל התאמות הנובעות מהשימוש הקודם בעקרונות חשבונאים מקובלים אחרים ישירות ברווחים העודפים או בקטגוריה אחרת של הון, לפי המקרה.
סקירה כללית > הצגה וחשיפה

התקן מחייב ישויות להסביר את השפעת המעבר לתקני IFRS על מצבן הפיננסי, הביצועים הפיננסיים ותזרימי המזומנים שלהן. לדוגמה, הוא מחייב ישויות להציג התאמות מסוימות בין סכומים חשבונאיים לפי כללי החשבונאות המקובלים הקודמים לבין אלו שהם לפי IFRS.
ישות רשאית להשתמש בשווי ההוגן של פריט רכוש קבוע במועד המעבר ל-IFRS כעלות הנחשבת שלו באותו תאריך. אם היא עושה זאת, הישות נדרשת לחשוף את הערך המצטבר של הערכים ההוגנים הללו ואת ההתאמות המצטברות מתקני החשבונאות המקובלים הקודמים שיושמו.
בנוסף, דוחות כספיים של תקופות ביניים המכסים חלק מתקופת הדוח הכספי הראשון של IFRS נדרשים גם לכלול התאמות מהחשבונאות המקובלים הקודמים, בין היתר.
היסטוריה ותיקונים

הפרויקט על אימוץ של תקני חשבונאות דיווח כספי בינלאומיים (IFRS) בפעם הראשונה התווסף לסדר היום של IASB בספטמבר 2001, IFRS 1 הוצא ביוני 2003, וגרסה מחודשת הוצאה ב-24 בנובמבר 2008. היו מספר תיקונים לתקן מאז יציאתו לאור, כולל תיקון בדצמבר 2010 כדי להנחות ישויות היוצאות מהיפר-אינפלציה חמורה.
הערות שוליים

1 2 3 4 5 6 7 8 9  IFRS Foundation, 2012. International Financial Reporting Standard 1: First-time Adoption of International Financial Reporting Standards. Retrieved on December 24, 2013.
↑  ACCA, 2012. IFRS 1 First Time Adoption (אורכב 24.12.2013 בארכיון Wayback Machine). Retrieved on December 24, 2013.
↑  EFRAG, 2012. The EU endorsement status report. Retrieved on May 4, 2012.
↑  European Commission, 2009. Endorsement of the IFRS 1 First-time Adoption of International Financial Reporting Standards. Retrieved on May 4, 2012.
↑  Deloitte Global Services Limited, 2013. IFRS 1 — First-time Adoption of International Financial Reporting Standards . Retrieved on December 24, 2013.
תקנות הבריאות הבין-לאומיות

תקנות הבריאות הבין-לאומיות הן כלי במשפט בין-לאומי פומבי שמטרתו לסייע למדינות לשתף פעולה במטרה להציל חיי אדם באירועים של מחלות וסיכונים בריאותיים חוצי-גבולות, ולמנוע הפרעה מיותרת לסחר בין-לאומי ולנסיעות בין מדינות.
היסטוריה > תקנות התברואה למדינות הים התיכון (1834)

לאחר מגפת הכולרה בשנת 1828, מספר משלחות רפואיות באירופה המליצו על דרכי התמודדות עם המחלה. משלחת צרפתית בדקה את המצב במספר מדינות ובשנת 1834 פרסמה דו"ח בשם "תקנות התברואה למדינות הים התיכון". הדו"ח הגדיר דרישות שונות להסגר בין המדינות כדי לבודד חולי כולרה, והמליץ לכנס ועידה בין-לאומית שתקבע את הדרישות להסגר עבור מחלות אחרות.
היסטוריה > ועידת התברואה הבין-לאומית (1851)

בשנת 1851 נערכה בפריז ועידת התברואה הבין-לאומית הראשונה. ועידה זו התכנסה לאחר מגפת כולרה נוספת שפגעה בתושבי אירופה בשנת 1847. מגפות הכולרה המחישו את הצורך בשיתוף פעולה בין-לאומי למען בריאות הציבור.
עיקר הדיונים בוועידה נסובו סביב השאלה האם יש להחיל הסגר על חולי כולרה. דוכסות טוסקנה, ממלכת שתי הסיציליות, ספרד, יוון ורוסיה תמכו בהסגר, ואילו ממלכת סרדיניה, אוסטריה, בריטניה וצרפת התנגדו.
על אף חילוקי הדעות הצליחו משתתפי הוועידה לנסח מסמך ראשוני תחת הכותרת "תקנות התברואה הבין-לאומיות" ובו 137 סעיפים.
משנת 1859 עד 1938 התקיימו מספר ועידות בין-לאומיות נוספות בנושאי תברואה, רובן בפריז. המסמך הסופי דרש עבודה רבה, והוצג בוועידה שהתקיימה בוונציה ב-1892.
היסטוריה > ארגון הבריאות העולמי (1948)

בשנת 1948 הוקם ארגון הבריאות העולמי. בשנת 1951 אימץ הארגון את תקנות התברואה הבין-לאומיות שנקבעו בוונציה. באספה ה-22 של הארגון, שהתקיימה בבוסטון בשנת 1969, עודכנו התקנות ועודכן גם שמן: "תקנות הבריאות הבין-לאומיות" (באנגלית: The International Health Regulations). באותה שנה התרחשה התפרצות של אבעבועות שחורות במספר מוקדים בעולם, אך הוחלט שלא לכלול מחלה זו בתקנות הבריאות.
היסטוריה > עצרת הבריאות העולמית (1995)

במהלך האספה הארבעים ושמונה של ארגון הבריאות העולמי בשנת 1995 הוחלט לעדכן את תקנות הבריאות, מהסיבות הבאות:
התקנות הכילו רשימה מצומצמת של מחלות: כולרה, דבר וקדחת צהובה, ולא היה ברור כיצד לטפל במחלות זיהומיות חדשות, בהן קדחת האבולה שפרצה בזאיר.
תלות בהודעות רשמיות מכל מדינה
היעדר מנגנון רשמי לתיאום בין-לאומי כדי למנוע התפשטות מחלות בין מדינות.
עדכונים אלה נדרשו בדחיפות לאור העלייה התלולה בנסיעות ובסחר בין-לאומי שהתפתחו במהלך המאה העשרים.
היסטוריה > תקנות הבריאות הבין-לאומיות (2005)

ארגון הבריאות העולמי ניסח מחדש את תקנות הבריאות בשנת 2005. התקנות נכנסו לתוקף ב-2007. כל המדינות החברות בארגון חתמו על התקנות.
עקרונות תקנות הבריאות הם:
רחישת כבוד מלא לזכויות האדם, כבוד האדם והחופש היסודי של האדם;
התאמה למגילת האומות המאוחדות ולחוקת ארגון הבריאות העולמי;
מטרת התקנות הן יישום מלא המספק הגנה כלל-עולמית מפני התפשטות מחלות;
לכל מדינה נשמרת הזכות ליישם בחוקיה מדיניות בריאות מדינתית, כל עוד היא תואמת את התקנות לעיל ואת עקרונות המשפט הבין-לאומי.
מצב חירום בריאותי בין-לאומי

על פי התקנות, הארגון רשאי להכריז על מצב חירום בריאותי בין-לאומי (אנ') במקרה של אירוע יוצא דופן (בדרך כלל מגפה) שעלול לסכן את בריאות הציבור במספר מדינות באמצעות התפשטות עולמית, ונדרשת עבורו תגובה בין-לאומית מתואמת.
מאז 2007 הכריז ארגון הבריאות העולמי על מצב חירום בריאותי בין-לאומי במקרים הבאים:
מגפת השפעת ב-2009
כישלון המאמצים העולמיים למיגור שיתוק ילדים ב-2014
התפרצות האבולה במערב אפריקה (2014–2015)
מחלת נגיף הזיקה באסיה (2016)
מגפת האבולה בקיוו (2018–2019)
מגפת הקורונה
ביקורת על תקנות הבריאות הבין-לאומיות

העדכונים לתקנות הבריאות הבין-לאומיות משנת 2005 נועדו לשפר את הביטחון הבריאותי ושיתוף הפעולה העולמי. עם זאת, רבים טוענים שהתגובה להתפרצות האבולה במערב אפריקה (2014–2015) הייתה איטית ולא מספקת.
מספר דוחות שפורסמו על ידי מומחים הצביעו על החסרונות והציעו פעולות שניתן לנקוט כדי לשפר את התגובות העתידיות להתפרצויות של מחלות. על פי דוחות אלה, מדינות מערב אפריקה חסרו את האמצעים והמשאבים לזיהוי התפרצות מגפה ולטיפול בה, והמומחים ממליצים להעניק לממשלות סיוע כספי מתקציב הארגון כדי לשפר אמצעים אלו.
הערות שוליים

↑   ניו יורק טיימסו רויטרס, האו"ם הכריז: מגיפת האבולה בקונגו - מצב חירום בריאותי בין-לאומי, באתר הארץ, 17 ביולי 2019.
↑  ynet והסוכנויות, מצב חירום עולמי בעקבות התפרצות נגיף הקורונה, באתר ynet, 31 בינואר 2020.
↑  רועי ברק, ‏ארגון הבריאות העולמי הכריז: מצב חירום עולמי, וירוס הקורונה מתפשט, באתר גלובס, 30 בינואר 2020.
1831 בארצות הברית

| 0 | 1 | 2 | 3 |
| --- | --- | --- | --- |
| «««  1830   1829  1828 |  דגל ארצות הברית | 1831  בארצות הברית |  »»»  1832   1833   1834 |
כל ערכי השנים בארצות הברית • אירועים בולטים בעולם ב-1831 פורטל ארצות הברית • לוח שנה של שנת 1831
1831 בארצות הברית הייתה השנה בה חגגה ארצות הברית 55 שנה מיום היווסדה.
הנהגה

הנשיא: אנדרו ג'קסון (המפלגה הדמוקרטית)
סגן הנשיא: ג'ון קלהון (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו.
1 בינואר – ויליאם לויד גאריסון מוציא לאור את העיתון "שחרור" נגד העבדות במסצ'וסטס בוסטון.
19 במרץ – שוד הבנק הראשון בארצות הברית מתרחש בבנק העירוני בניו יורק (לעתיד סיטיבנק)
21 באוגוסט – מרד העבדים של נט טרנר בארצות הברית מתרחש במחוז סאות' המפטון שבוירג'יניה. מהלך המרד נרצחים 55 מתיישבים לבנים.
30 באוקטובר – העבד נט טרנר נתפס ונעצר במחוז סאות' המפטון שבוירג'יניה בשל כך שהוביל את מרד העבדים העקוב ביותר מדם בתולדות ארצות הברית.
11 בנובמבר – נט טרנר נתלה בעיר ירושלים שבווירג'יניה.